Новата инициатива за мир на КНДР

     
 Независимост, дружба и мир са основните идеали на външната политика от деня от създаване на КНДР до наши дни. Мирът е основнa потребност на човека и мечта на човечеството. Независимост и мир обаче са неразривно свързани. Както посочва другарят Ким Чен Ир: „Независимостта за всяка страна и нация е жизнено важен фактор за нейното съществуване. В отношенията между държавите няма място за господство и подчинение. Всяка страна трябва да защитава своята независимост и да уважава независимостта на другите страни. В този случай няма да има войни. Без независимост няма и не може да има мир“. Още в първите години от своето съществуване републиката успя да защити своята независимост от агресията на най-мощната империалистическа държава в света във войната 1950-53 г. Тази агресия на САЩ беше първа стъпка от много по-мащабен план за унищожаване на социалистическите страни в света с военна сила, което означаваше разпалване на нова световна война. Затова защитавайки своята независимост КНДР тогава защити и мира в целия свят. Социалистическа Корея винаги е защитавала идеалите за независимост и мир и благодарение тази последователна политика се появи нов шанс за мира в началото на 2018. 
КНДР беше принудена да разработи ядрено оръжие в отговор на враждебната политика и заплахите с ядрено оръжие от страна на САЩ. Ким Чен Ир и        Ким Чен Ун винаги са подчертавали, че ако се промени политиката на САЩ и бъдат дадени необходимите гаранции за запазване мира на полуострова няма да има необходимост КНДР да притежава ядрено оръжие. На тази основа в миналото два пъти бяха сключени споразумения със САЩ за ядрената програма на КНДР, които предвиждаха гаранции от страна на САЩ за запазване на мира  и прекратяване на разработката на ядрено оръжие от КНДР. Тези споразумения не бяха изпълнени по вина на САЩ. Срещу КНДР на два пъти американците се опитаха да приложат същия метод който използваха срещу, Югославия, Ирак и Либия, а днес се опитват да приложат срещу Сирия и Иран. Този метод е да подпишат споразумение, след което да изчакат другата страна да изпълни някои важни и необратими стъпки за разоръжаване в съответствие с постигнатите споразумения. След което САЩ, под някакъв предлог, се отказваха от подписаните споразумения и засилваха икономическите санкции, политическия и дипломатически натиск за да задушат окончателно жертвата си. Срещу КНДР обаче този начин на действие даде обратния резултат. При неизпълнение от страна на САЩ, на поетите задължения, КНДР също прекратяваше изпълнението на подписаните споразумения и ускоряваше разработката на своите ядрени оръжия.  
Така към края на 2017 в КНДР бяха успешно разработени и изпитани най-съвършенните термоядрени заряди, както и два типа мобилни междуконтинентални балистични ракети и един тип балистична ракета изстрелвана от подводна лодка като носители на тези заряди. Това означаваше че е достигнато най-високото световно равнище в областта на стратегическите ракетно-ядрени оръжия.  Успехите на корейските учени и работници в областта на ядрената и ракетна техника дадоха възможност на 20 април 2018 да се проведе историческия пленум на ЦК на Корейската трудова партия. В своя доклад на пленума Ким Чен Ун, председател на Корейската трудова партия обяви тържественно, че задачата поставена от ЦК партията през март 2013 година, за едновременно създаване на стратегически ядрени сили и ускорено икономическо развитие е успешно изпълнена за по-малко от пет години. Това беше истински научно-технически подвиг и велика победа на партията и на героичния народ на КНДР. Корейският народ успя да създаде, със собствени сили, могъщ меч за защита на мира и гаранция за своето бъдеще. 
След като задачата за развитие на ядрените сили за възпиране на агресора беше успешно завършена, основните усилия на страната се насочиха към икономическото строителство и повишаване жизненото равнище на народа. Беше посочено, че това е възможно да се осъществи само ако се развиват науката и технологиите в духа на опора на собствените сили.  
Пленумът прие единодушно резолюция „За Велика победа на линията за едновременно развитие на икономиката и изграждане на ядрени сили“ в която бяха включени следните решения: 
- Тържествена декларация, че работата по развитие на ракетно-ядрените оръжия в КНДР е успешно завършена. 

- Прекратяване ядрените опити и изпитанията на междуконтинентални балистични ракети от 21 април 2018. Затваряне на полигона за ядрени изпитания, като важен принос на КНДР за процеса на ядрено разоръжаване в света. 

- КНДР няма да използва първа ядрено оръжие или да предава ядрени оръжия и технологии на други страни, освен ако бъде заплашена или нападната с ядрено оръжия. 

- Всички усилия на страната ще се концентрират за изграждане на социалистическата икономика и значително подобряване стандарта на живот на хората. Това ще изисква приоритет на науката и образованието без които е немислимо бързото икономическо развитие. 
В изпълнение решенията на партийния пленум на 24 май 2018 беше проведена церемонията по-окончателното закриване и демонтиране на подземния ядрен полигон на КНДР. Поканени бяха да присъстват и да отразяват събитието журналисти от различни страни.  Демонтирането на полигона и спирането на ядрените изпитания за пореден път демонстрираха миролюбивата позиция и усилията на КНДР да осигури мир на Корейския полуостров. Това беше важен принос и за процеса на всеобщо глобално ядрено разоръжаване и изграждането на мирен свят свободен от ядрените оръжия.                               От началото на 2018 година, като още един жест на добра воля, бяха прекратени и изпитанията на балистични ракети от КНДР. 

След срещите на Ким Чен Ун с ръководителите на КНР и Южна Корея в началото на годината, САЩ бяха принудени да се включат в процеса на преговори с КНДР, за да не останат в дипломатическа изолация. 
Реакционните кръгове в САЩ обаче, приеха желанието за мир на КНДР като слабост и принудително отстъпление под натиска на икономическите санкции и военните заплахи и сметнаха, че е дошъл момента за да диктуват своите условия за разоръжаване и задушаване на КНДР. Така например съветникът по национална сигурност на президента на САЩ, Болтън заяви, че по отношение на КНДР трябва да бъде приложен моделът на Либия, а вицепрезидента на САЩ Пенс дори открито заплаши, че ако КНДР не изпълни всички условия на САЩ за ядрено разоръжаване тя ще последва съдбата на Либия. Като цел на преговорите американците използваха термина „пълна, проверяема и необратима денуклеаризация“ на КНДР, която трябвало да бъде извършена в максимално кратки срокове и като предварително условие за да направят САЩ каквато и да промяна на своята враждебна политика към КНДР. 
Наложи се дипломацията на КНДР да върне реакционните среди в САЩ към реалността и да разсее техните илюзии. На вицепрезидента Пенс беше напомнено, че причината за трагична съдба на Либия, беше точно в това, че се довериха на САЩ и сключиха споразумение каквато им продиктуваха американците. „Именно за да не повторим съдбата на Либия ние създадохме нашата ядрена мощ която може да ни защити и да запази мира на Корейския полуостров“ беше посочено в декларация на заместник-министър на външните работи на КНДР.
В тези условия, през юни 2018, се проведе историческата среща на Ким Чен Ун с президента на САЩ в Сингапур. Тази среща справедливо беше оценена в целия свят като дипломатическа победа на политика за мир на КНДР.  На срещата беше приета съвместна декларация от следните четири точки:

1. САЩ и КНДР ще установят нови взаимни отношения отговарящи на желанието на народите на двете страни за мир и просперитет.

2. САЩ и КНДР ще обединят своите усилия за да изградят траен и стабилен мир на Корейския полуостров.

3. КНДР ще работи за пълна денуклеаризация на Корейския полуостров.

4. САЩ и КНДР ще работят за откриване и репатриране останките на починали военнопленици и изчезнали безследно в Корейската война. 

Както лесно може лесно да се уверим главното съдържание в тази декларация е промяна на враждебното отношение на САЩ към КНДР и гарантиране на траен и стабилен мир на Корейския полуостров. При изпълнение на тези условия КНДР ще работи за превръщане на Корейския полуостров в зона без ядрено оръжие. С други думи декларацията по никакъв начин не може да се тълкува като някакво споразумение за безусловно, предварително и едностранно ядрено разоръжаване на КНДР.
За съжаление при посещението на държавния секретар Помпео в Пхенян през юли тази година, което трябваше да постави началото на изпълнението на съвместната декларация от срещата на върха в Сингапур, се оказа, че САЩ нямат никакво намерение да предприемат някакви конкретни действия за промяна на своята враждебна политика към КНДР и за укрепване мира на Корейския полуостров и отново поставят като предварително условие така наречената „пълна, проверяема и необратима денуклеаризация“. 
Нещо повече САЩ дори не желаят да приемат, предварително договорената на срещата в Сингапур, съвместна декларация с КНДР за обявяване на края на войната Корея и по този начин да направят дори първата малка крачка към установяване на нови нормални отношения с КНДР отговарящи на желанието на народите на двете страни за мир и просперитет. 

С други думи отново наблюдаваме стария, добре известен опит на САЩ чрез натиск, санкции и заплахи да получават едностранни отстъпки и в крайна сметка, да се опитат да задушат социализма в КНДР. 
Терминът „пълна, проверяема и необратима денуклеаризация“, изобщо не съществува в съвместната декларация от срещата на Ким Чен Ун с Тръмп в Сингапур.  Той се използва обаче от реакционните кръгове в САЩ като едва ли не единствена цел на преговорите между САЩ и КНДР. Редица експерти в областта на ядреното разоръжаване, в това число и в САЩ, обаче посочват, че подобна цел, по отношение на КНДР сега, е напълно абсурдна и неизпълнима по следните причини:

· КНДР на практика е вече реална ядрена държава, която успя да разработи и да изпробва най- мощните и съвършенни термоядрени оръжия и притежава всички необходими за това технологии. Ядреното разоръжаване на такава държава не може по принцип да бъде „необратимо“. Знанието и технологиите в областта на ядреното оръжие не могат да изчезнат безследно и учените и инженерите на КНДР, при нужда, винаги могат да възстановят ядрения потенциал на страната в някакъв повече или по-малко дълъг период от време.
· Проверката на изпълнението на всяко споразумение за ядрено разоръжаване ще е практически невъзможна без добрата воля и активното съдействие на КНДР. На първо място ще е абсолютно нереално и неприемливо условие КНДР да разреши на международни инспектори  свободно да се разхождат където пожелаят из страната. Освен това да се открие всеки ядрен заряд без желанието и съдействието на КНДР ще е непосилна задача.

Допълнителна пречка е и опита на САЩ да включи в термина „пълно ядрено разоръжаване“ неща които нямат отношение към ядреното оръжие. Така например се поставя въпроса за премахване на междуконтиненталните балистични ракети на КНДР, само защото могат да достигат територията на САЩ и независимо, дали са с ядрени заряди или не. В същото време САЩ разработват междуконтинентални балистични ракети, с висока точност които ще могат да поразяват целите без ядрен заряд. Нещо повече, в средствата за информация, се появяват коментари, че САЩ смятат да включат в така нареченото „пълното ядрено разоръжаване“ и прекратяване на ядрените и космически програми на КНДР за мирни цели.  
Освен това САЩ се опитват да принудят другата страна да извършва трудно обратими действия в замяна на лесно обратими действия от страна на САЩ. Така например временното прекратяване на някои военни учения на САЩ в Южна Корея, което може да бъде отменено във всеки момент и няма да струва никакви допълнителни разходи, е представяно като отговор на демонтирането на полигона за ядрени изпитания от КНДР. Очевидно е, че възстановяването на такъв полигон, с всичките му тунели и съоръжения, ще изисква значително време и средства. По-същия начин САЩ се опитват да „обменят“ реалното демонтиране на ядрени съоръжения от КНДР срещу подписи под споразумения от които могат да се откажат всеки момент. 
Това поведение на САЩ на преговорите с КНДР се базира на илюзията, че икономическите санкции могат да принудят КНДР да приеме безусловно всичко което САЩ поискат. Това е дълбоко заблуждение по следните причини:

1. Двустранните търговски връзки между КНДР и САЩ са нищожни и всякакви санкции на САЩ насочени само срещу търговията между двете страни нямат практически никакъв ефект върху КНДР. Реалният ефект от санкциите е в това, че САЩ ги насочват към прекъсване на търговията на КНДР с други страни и главно с техните основни търговски партньори - КНР и Русия. Поради това ефектът от икономическите санкции не зависи единственно от желанието на САЩ, а изисква съдействието на такива страни като КНР и Русия. Мирните инициативи на КНДР, през тази година, доведоха до промяна в позицията на КНР и Русия по отношение на санкциите, което е безспорен успех на дипломацията на КНДР и неуспех на политиката на САЩ за максимален натиск и санкции срещу КНДР. 
2. Икономиката на КНДР се е изграждала в продължение на десетилетия на основата на идеите Чучхе като независима социалистическа икономика. Тя използва главно собствени суровини, технологии и оборудване и се е развивала в условията на непрекъснати икономически санкции. Това е намалило зависимостта на страната от вноса и външната търговия в такава степен, че никакви санкции не могат да доведат до някаква сериозна икономическа криза и значителен спад на жизненото равнище на народа.  
Мирната инициатива на КНДР вече доведе до пълен провал политиката на САЩ на „максимален натиск и санкции“, която трябваше да осигури на практика пълна икономическа блокада, дипломатическа изолация и задушаване на КНДР. Тя ясно показа на общественото мнение в света, че КНДР всъщност опората на мира на Корейския полуостров. При тези условия за САЩ има два възможни изхода от преговорите с КНДР. 

Ако продължат опитите на САЩ да поставят неприемливи и неизпълними предварителни условия, те могат единственно да забавят или дори съвсем да спрат процеса на нормализиране на отношенията между КНДР и САЩ. Това няма да доведе до задушаване и капитулация на КНДР, но ще означава връщане назад към конфронтацията и напрежението на Корейския полуостров, което няма да е в интерес на никого в това число и на САЩ. 
Другата възможност е управляващите в САЩ да осъзнаят, че опитите за изолация, диктат и задушаване на КНДР, под предлог за ядрено разоръжаване,  са неосъществими и водят към опасна конфронтация от която ще загубят всички. В този случай ще надделее здравия разум и САЩ биха могли да изоставят своята враждебна политика към КНДР, да приемат мирното съвместно съществуване между двете страни и да работят искренно за изграждането на доверие и нови отношения с КНДР отговарящи на желанието на народите на двете страни за мир. От такава промяна в поведението на САЩ ще спечелят всички. 
Стефан Петров
Доклад изнесен на конференцията посветена на 70 години от установяването на дипломатически отношения между България и КНДР

